בס"ד                                                   ב' ניסן תש"ע,17/3/2010                                 

נשים בירוק ביד בנימין, אמציה,שקף ונגוהות
לא קל להוציא אנשים בערב פסח מהבית.

כולם טרודים בהכנות לחג של היציאה מעבדות לחירות.

לא כן נשים בירוק. כמה עשרות אנשים יצאו אתמול, ב' ניסן, לסיבוב של שופינג ציוני וחיזוק הצד הכלכלי של המרכז המסחרי ביד בנימין שרובו מאוכלס ע"י מגורשי גוש קטיף.

הרב הדיה, רבה של גדיד, נתן סקירה על מצב המגורשים ,ברך את הנוכחים ועודד להרבות בקניות.

בשקף ניתנה סקירה מסא"ל משה פלד, מנהל פרויקט הבנייה בלכיש המזרחית ששם יבנו 4 ישובים חדשים  עבור המגורשים ואחרים.

משה פלד העלה על נס את התגייסותם של המגורשים להקמת חבל ארץ חדש.

באמציה נפגשנו עם רינה אקרמן, מגורשת מנוה דקלים, אשר תארה את החיים הקשים לאחר הגירוש, את התקווה לחזור לגוש קטיף ואת הצורך במאבק.

סיום הסיור היה בנגוהות- שם סיפרה יהודית בן דוד על הרס ביתה ובנייתו בפעם השלישית.

יהודית אישה חזקה, הפיחה בכולנו כוחות ע"י סיפורה המרגש של הרס ובנייה, הרס ובנייה, של ילדים שנבנים מתוך קשיים בשמחת בניין  ארץ ישראל.

כל הסיור נהנו המטיילים מיופיה ומיחודיותה של ארץ ישראל – מהפריחה האדומה והצהובה, מהירוק השופע בעונה זו, מהמעבר בנוף מן השפלה להר, מתצפית של הרי יהודה אל הים התיכון – כל זאת במרחקים של קילומטרים ספורים
נא מודים למדריך חיים מקובסקי על הדרכה מעניינת ומחכימה.

הסיור הבא בע"ה ראש חודש אייר: במתחמים היהודיים בתוככי ירושלים וכמובן גם בית כנסת "החורבה" המחודש.

לתמונות של ג'מה בלך, נא הקליקו על:http://picasaweb.google.com/gemmablech/31710WIGOnSupportTripToGushKatifRefugees  #

לתמונות של רבקה ריבק, נא הקליקו על:(תמונות יועלו בסוף היום) http://www.yeshabulletin.com/FIGHT%20BACK/FightBack.htm

  נדיה מטר ויהודית קצובר 

נשים בירוק
